stanford-oval/wikipedia huggingface dataset:
Shadow Fury
Tarina

Lähitulevaisuuteen sijoittuvassa tarinassa joukko Nova Corporationin tutkijoita läpimurron ihmiskloonien geneettisessä suunnittelussa. Tohtori Oh on luo klooneille ominaisuuden jonka avulla hän pystyy hallitsemaan niiden mieltä, ja yhtiö erottaa hänet Nova Corporation palveluksesta. Hän vannoo kostoa ja työssään saamilla tiedoilla gloonauksesta hän aikoo toteuttaa kostonsa. Hän luo tappokoneen joka tottelee hänen kaikkia käskyjään ja jota kutsuu Takeruksi.
Yhtiössä saadaan kuitenkin tietää tohtori Ohin suunnitelmista ja he palkaavat palkkionmetsästäjä Mitchell Madsenin paikantamaan tohtori Ohin kloonitehdas. Hän onnistuu löytämään tehtaan ja tappamaan tohtori Ohin, mutta hän huomaa että hän ei vastaa gneettisesti ylivoimasta Takerua.
Rooleissa

| 0 | 1 | 2 |
| --- | --- | --- |
|  Sam Bottoms  | … |  Mitchell Madsen   |
|  Masakatsu Funaki  | … |  Takeru   |
|  Alexandra Kamp-Groeneveld  | … |  tohtori Louise Forster   |
|  Bas Rutten  | … |  Kismet (aikuinen)   |
|  Fred Williamson  | … |  Sam   |
|  Pat Morita  | … |  tohtori Oh   |
|  Allan Kolman  | … |  tohtori Hiller   |
|  Cassandra Grae  | … |  Sasha   |
|  Gregory Vahanian  | … |  tohtori Markov   |
|  Billy Rieck  | … |  Dice   |
|  Richard Alan Johnston  | … |  Bob   |
|  Jennette McCurdy  | … |  Anna Markov   |
Lähde:
Aiheesta muualla

Shadow Fury - Official Trailer  1.10.2008. Youtube. Viitattu 19.8.2021. (englanniksi)
Shadow Fury Filmaffinity. Viitattu 19.8.2021. (englanniksi)
Shadow Fury (2001) The Movie Database (TMDb). Viitattu 19.8.2021. (englanniksi)
Serial Presence Detect

Serial Presence Detect (SPD) on automaattinen tapa saada tietoa tietokoneen muistimoduulin asetuksista. Aikaisemmissa 72-pinnisissä SIMM-muistimoduuleissa oli viisi pinniä rinnakkaiseen Parallel Presence Detect (PPD) tiedolle, mutta 168-pinnisissä DIMM-muistimoduuleissa käytetään sarjamuotoista koodausta suuremmalle määrälle tietoa.
Kuvaus

Kun tietokone käynnistetään se suorittaa POST-testin. 1990-luvun puolivälin jälkeen testi on pystynyt automaattisesti konfiguroimaan tietokoneessa olevan laitteiston. SPD on muistilaitteiston ominaisuus, joka kertoo tietokoneelle mitä muistia koneeseen on asennettu ja tarvittavat ajoitukset sen käyttämiseksi. 
Tämän ominaisuuden sisällön määrittelee JEDEC-standardi.
Jotta tietokone tukisi SPD:tä JEDEC-standardi vaatii että tietyt parametrit sijoitetaan alempaan 128 tavuun muistimodulilla olevaan EEPROMiin.
Kyseiset tavut sisältävät tietoa ajoitusparametreista, valmistajasta, sarjanumeron ja muuta hyödyllistä tietoa.
Muistia käyttävät laitteet päättelevät automaattisesti käyttötavan näiden tietojen perusteella.
Esimerkiksi SPD-tieto voi sisältää tietoa CAS-latenssista, jolloin tietokone osaa asettaa sen automaattisesti ilman käyttäjän puuttumista asiaan.
Laajennukset

JEDEC-standardi määrittelee vain osan SPD:ssä käytetyistä tavuista, jonka jälkeen moduulilla olevassa EEPROMissa voi olla tilaa laajennoksille kuten:
Enhanced Performance Profiles (EPP)
Extreme Memory Profile (XMP)
EPP on Nvidian ja Corsairin kehittämä laajennos kun taas XMP on Intelin kehittämä laajennos. Lisäksi AMD:ltä on AMP-laajennos "Radeon Memory" -muistille ja useat emolevyvalmistajat ovat kehittäneet omia tekniikoita XMP-profiilien lukemiseen AMD:n piirien kanssa: MSI:llä on A-XMP, Asus on kehittänyt DOCP:n ja Gigabytellä on EOCP.
EXPO on AMD:n uusi muistiprofiili, jota tuetaan Ryzen 7000 -suorittimissa DDR5-muistien kanssa.
Ohjelmatuki

SPD-tiedon lukemiseen voidaan käyttää eri menetelmiä:
dmidecode-ohjelma toimii useilla alustoilla mutta raportoi BIOSin kertomia arvoja, jotka voivat olla rajallista tai virheellistä
decode-dimms on Linux-ohjelma, joka lukee tiedon suoraan mutta vaatii SMBus-ohjaimen tuen ytimessä
spdmem on OpenBSD:lle saatava ohjelma
Aiheesta muualla

Serial Presence Detect (englanniksi) (vaatii tunnistautumisen)
Serial Presence Detect Technical Reference (PDF) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Serial presence detect
Käännös suomeksi
Mornac-sur-Seudre

Rue du Lavoir -katu Mornacissa.
Mornac-sur-Seudre [mɔʁ.nak.syʁ.sœdʁ] on Ranskan kunta Uuden-Akvitanian alueella Charente-Maritimen departementissa. Asukasluku vuonna 2014 oli 822. Kunta kuuluu departementissaan La Trembladen kantoniin Rochefortin arrondissementissa.
Seudre-joen kanavien pirstomalla suistoalueella sijaitseva Mornac-sur-Seudre kuuluu kauneimpien ranskalaiskylien järjestöön Les Plus Beaux Villages de France, johon kuuluu neljä muutakin kylää Charente-Maritimen departementista.
Alueella tuotetaan merisuolaa ja viljellään ostereita.
Aiheesta muualla

Kuvia tai muita tiedostoja aiheesta Mornac-sur-Seudre Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Mornac-sur-Seudre
Käännös suomeksi
Servile Insurrection

| Servile Insurrection Severed Savior |
| --- | --- | --- |

Studioalbumin tiedot
 Äänitetty : Castle Ultimate Studios & the Bat Cave
 Julkaistu: 25. marraskuuta 2008
 Formaatti: CD
 Tuottaja(t): Zack Ohren
 Tyylilaji: brutaali death metal
 Kesto: 34.46
 Levy-yhtiö: Willowtip
Severed Saviorin muut julkaisut
| Brutality Is Law 2003 | Servile Insurrection 2008 |   |
Servile Insurrection on yhdysvaltalaisen brutaalin death metal -yhtyeen Severed Saviorin toinen studioalbumi. Se julkaistiin vuonna 2008 levymerkillä Willowtip Records.
Kappaleet

Question – 4.43
Inverted and Inserted – 4.11
Rewards of Cruelty – 3.12
Fuck the Humans – 3.24
Hemorrhagic Gastroenteritis – 0.57 (instrumentaali)
Intervallo Del Tradimento – 0.50 (instrumentaali)
Acts of Sedition – 4.05
Fecalphiliac – 3.04
Spoils of War – 3.34
Deadspeak – 3.32
Servile Insurrection – 3.14
Kokoonpano

Anthony Trapani – laulu
Troy Fullerton – rummut
Murray Fitzpatrick – basso
Mike Gilbert – kitara, tuottaja, äänittäjä (kitara ja basso), miksaaja
Kokoonpano > Tuotanto

Zack Ohren – äänittäjä (rummut ja laulu), miksaaja, masteroija, tuottaja
Murray Fitzpatrick – design
Alex Eckman-Lawn – layout
Pär Olofsson – kansikuva
Jon Zig – logo
Arvostelut

Global Domination: 8/10
Blabbermouth: 7/10
Imperiumi: 6/10
Aiheesta muualla

Albumi Servile Insurrection Encyclopaedia Metallum -sivustolla (englanniksi)
Servile Insurrection discogs.com -sivustolla
Muhammad Abdi Yusuf

| Muhammad Abdi Yusuf |
| --- | --- |

Somalian pääministeri
 2003–2004  
Edeltäjä:  Hassan Abshir Farah
Seuraaja:  Ali Muhammad Ghedi
Henkilötiedot
Muhammad Abdi Yusuf on somalialainen poliitikko, joka toimi maan pääministerinä noin vuoden vuosien 2003 ja 2004 välillä. Hänet valittiin virkaansa 8. joulukuuta 2003 korvaamaan lähtevän Hassan Abshir Farahin.
Yusuf kuuluu Keski-Somalian Mudugin alueelta lähtöisin olevaan Darodin klaaniin.
Márathos

Márathos (kreik. Μάραθος) tai Maráthi (Μαράθι) (”Fenkoli”) voi viitata seuraaviin paikkoihin Kreikassa:
Márathos eli Maráthi, saari Dodekanesian saariryhmässä lähellä Pátmosta
Palaiósouda eli Maráthi, Kreetan saariin kuuluva saari Soúdanlahdessa
Sampo Haahtela

| Sampo Haahtela> Henkilötiedot |
| --- | --- |
Syntynyt: 1908 Toksova, Inkeri
Kuollut: 1993
Kansalaisuus:   Suomi
Ammatti:  Opettaja, rehtori
Aiheesta muualla
Löydä lisää kirjailijoitaKirjallisuuden teemasivulta
Sampo Inkero Untamo Haahtela (vuoteen 1926 Hansson) (18. elokuuta 1908 Toksova, Inkeri – 21. elokuuta 1993) oli suomalainen kirjailija ja opettaja.
Henkilöhistoria

Haahtelan vanhemmat olivat Johan Edvard Haahtela (ent. Hansson) ja Signe Maria Relander ja puoliso vuodesta 1934 Toini Esteri Honkanen. Hän valmistui filosofian maisteriksi 1933, toimi Jyväskylän lyseon opettajana 1939-1947 ja sitten Turun suomalaisen lyseon vararehtorina ja Turun normaalilyseon rehtorina 1957-1971.  Haahtelalle  myönnettiin kouluneuvoksen arvonimi.
Kirjallinen tuotanto

Haahtela julkaisi sekä kertoma- että tietokirjallisuutta. Hänen romaaninsa Laiva seisoo sumussa (1950) on katsottu kuuluvan fantasiakirjallisuuteen ja siinä on nähty jopa surrealismia.
Kirjallinen tuotanto > Teokset

Volter Kilpi, kirjallisuutemme omaperäisin kertoja (1939)
Pellervon suuri tehtävä: Kertomus Suomen sodasta 1939–1940 (1939)
Kuningas Toton vankina: Kertomus pienille pojille ja tytöille (1942)
Aurinko nousee tänäänkin: Kuvia ihmisistä ja elämästä (1944)
Idealistit: Romaani (1946)
Uskollinen sydän: K. J. Gummeruksen elämä (1947)
Vanha rakas koulu: Hugo Swenssonin kirjailijakuvan piirteitä (1949)
Laiva seisoo sumussa: Romanttinen tarina (1950)
Oppikoulunopettajaksi? (1951)
Tarpeeton ihminen: Ihmiskohtaloita (1951)
Opettajainhuone: Romaani (1952)
J. V. Snellman ja kansallisuusaate (1956)
Kyselemisen aika (1973)
Säänmerkit (1975)
Aiheesta muualla

Komu, Eija: Sampo Haahtela. Kirjailija ja opettaja  10.5.2011. Someron kaupunginkirjasto. Arkistoitu 21.9.2013. Viitattu 19.9.2013.
Mánika

| Mánika> Μάνικα.Sijainti |
| --- | --- |
 Mánika
Koordinaatit:  38°29′54″N, 23°37′30″E
Valtio:   Kreikka
Paikkakunta:  Chalkída, Euboia, Keski-Kreikka
Historia
Tyyppi:  kaupunki
Ajanjakso:  3000–1900 eaa.
Kulttuuri:  helladinen kulttuuri
Infobox OKVirheellinen NIMI-arvo: 
Mánika (kreik. Μάνικα) on helladisen kulttuurin aikaisen asutuksen arkeologinen kohde Euboian saarella Kreikassa. Se sijaitsee Chalkídan kaupungin pohjoispuolella. Paikan nimi on nykyaikainen. Sen muinaista nimeä ei tunneta.
Asutus ajoittuu varhaiselle helladiselle kaudelle II noin vuosiin 3000–1900 eaa. Se on ollut yksi Kreikan suurimmista pronssikautisista asutuksista, jopa suurin tähän saakka tunnetuista, ja kokonsa puolesta sitä voidaan pitää kaupunkina. Se on ollut strategisesti merkittävällä paikalla Pohjoisen Euboianlahden rannalla. Löytöjen perusteella sillä on ollut kauppayhteydet kykladisen kulttuurin alueille sekä itään. Kaupungin suurikokoisesta alueesta vain pieni osa on kaivettu esiin ja se on pääosin nykyaikaisten rakennusten peitossa. Kaupungissa on ollut säännönmukainen pohjakaava. Hautausmaan arvellaan käsittävän ainakin 5 000 hautaa, mutta suuri osa siitä on tuhoutunut rakentamisen seurauksena.
Mummun saappaassa soi fox

Mummun sappaassa soi fox on Sirkku Peltolan kirjoittama näytelmä, joka sai ensi-iltansa vuonna 2001 Teatteri Jurkassa. Seuraavana vuonna se esitettin menestyksekkäästi Tampereen Työväen Teatterissa, ja Peltolalle myönnettiin Näytelmäkirjailijaliiton Lea-palkinto. Näytelmä on sittemmin ollut ohjelmistossa muun muassa paikoissa kuten Tampereen Komediateatteri, Savonlinnan Teatteri, Naantalin Teatteri, Teatteri Vantaa ja Nuu-Teatteri.
Kriitikoiden mietteitä

Näytelmästä on kirjoitettu muun muassa seuraavasti;
- "Se on kuvaelma välinpitämättömyydestä ja muka-välittämisestä.Peltola avaa näkymän hyvän perheen pahoinvointiin".
- "Näytelmä on surumielinen ja koskettava komedia tämän päivän suomalaisesta perheestä: tavallisen perheen yrityksistä ymmärtää itseään ja perheenjäseniään".
- "Se kertoo siitä, miten helposti katsomme ohi, kävelemme ohi ja puhumme ohi juuri silloin, kun käsissä on ongelma, jota olisi uskallettava katsoa silmiin. Se pakottaa ainakin jokaisen perillisiä omassa elämässään saaneen katsojan miettimään omia kasvatusalan saavutuksiaan. Siksi jokaisessa MSSF:n kirvoittamassa naurussa on säälin, surun ja ahdistuksen sivumaku mukana."
- Mummun saappaassa soi fox lienee jo tietynlainen klassikko jota tullaan esittämään Suomen teattereissa vielä vuosikymmeniä. Ja täysin ansaitusti. Tarina on hyvä kuvaus siitä, kuinka ollaan paikalla olematta kuitenkaan läsnä. Myös yleisön kannattaa olla läsnä ja kuunnella myös mitä vuorosanojen rivien välissä sanotaan. Ehkä siitä voi oppia jotain."
Milutin Osmajić

Milutin Osmajić (s. 25. heinäkuuta 1999) on montenegrolainen jalkapalloilija, pelipaikaltaan hyökkääjä. Hän on pituudeltaan 186-senttimetrinen. Hän siirtyi kotimaansa pääsarjaseurasta Sutjeska Nikšićistä Espanjan pääsarjassa pelaavaan Cádiziin kesällä 2021 mutta on sittemmin pelannut myös lainalla turkkilaisessa Bandırmasporissa ja portugalilaisessa Vizelassa.
Osmajić pelasi Montenegron A-maajoukkueessa ensimmäisen kerran marraskuussa 2020 ystävyysottelussa Kazakstania vastaan. Hän on pelannut 24. syyskuuta 2022 mennessä 13 A-maaottelua, joissa hän on ollut seitsemän kertaa avauskokoonpanossa. Hän teki maalin maaliskuussa 2022 ystävyysottelussa Kreikkaa vastaan.
Mánna

| Mánna Μάννα |
| --- | --- |
 Mánna
 Koordinaatit: 37°25′29″N, 24°56′13″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Sýros
Kunta:  Sýros-Ermoúpoli
Hallinto:  
 – Asutustyyppi:  kylä
 – Kallikrates-koodi:  5801010201
Väkiluku (2011):  958
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mánna (kreik. Μάννα) on Kreikan kylä, joka sijaitsee Sýroksen saarella ja kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Se kuului aiemmin Ermoúpolin kuntaan ja vuodesta 2011 lähtien Sýros-Ermoúpolin kunnan Ermoúpolin kunnallisyksikköön. Kylän väkiluku on 958 (vuonna 2011).
Mánnan kylä sijaitsee Sýroksen saaren itäosassa pari kilometriä saaren pääkaupunki Ermoúpolista etelään ja Sýroksen lentoaseman länsipuolella. Nykyisin se on käytännössä Ermoúpolin esikaupunkialuetta. Mánna muodostaa laajemman kyläyhdyskunnan (Δημοτική Κοινότητα Μάννα, Dimotikí Koinótita Mánna), johon kuuluvat varsinaisen Mánnan kylän lisäksi Áno Mánna, Azólimnos ja Tálanta. Koko yhdyskunnan väkiluku on 2 330.
Mummonpalsami

| Mummonpalsami |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Ericales
Heimo::  Palsamikasvit Balsaminaceae
Suku::  Palsamit Impatiens
Laji::  balsamina
Kaksiosainen nimi
 Impatiens balsamina  L. 
Katso myös
   Mummonpalsami Wikispeciesissä   Mummonpalsami Commonsissa 
Infobox OKNimi-testi OK: 
Mummonpalsami (Impatiens balsamina) on trooppisesta Etelä-Aasiasta kotoisin oleva palsamilaji, jota käytetään koristekasvina. Se on yksivuotinen ruoho, jonka varsi on paksu, mehevä ja kalju. Lehdet sijaitsevat kierteisesti ja ovat leveänsuikeita, hammaslaitaisia ja sulkasuonisia. Kukinto on isoista perällisistä kukista muodostuva terttu. Verhiön alin lehti on pussimainen ja kannuksellinen. Terälehdet ovat osittain yhdiskasvuisia, väriltään punaisesta valkeaan. Mummonplasamin viljelylajikkeet voivat olla myös kerrannaiskukkaisia. Hedelmä on kapea kota, joka hajoaa kypsänä viideksi liuskaksi sinkauttaen siemenet.
Aiheesta muualla

Laji.fi: Mummonpalsami (Impatiens balsamina)
Puutarha.net: Mummonpalsami (Impatiens balsamina)
ITIS: Impatiens balsamina (englanniksi)
United States Department of Agriculture (USDA): Impatiens balsamina (englanniksi)
Flora of China: Impatiens balsamina (englanniksi)
Dr. Duke's Phytochemical and Ethnobotanical Databases: Impatiens balsamina (Arkistoitu – Internet Archive) (englanniksi)
Centre for Agriculture and Biosciences International (CABI): Impatiens balsamina (garden balsam) (englanniksi)
Samu Koskenkorva

| Samu Koskenkorva> Henkilötiedot |
| --- | --- |
Syntynyt: 11. toukokuuta 2001 (ikä 23) Oulu, Suomi
Kansalaisuus:   Suomi
Jääkiekkoilija
Lempinimi:  Kossu
Pelipaikka:  puolustaja
Maila:  vasen
Pituus:  175 cm
Paino:  77 kg
Seura
Seura:  Hokki
Sarja:  Mestis
Pelinumero:  11
Pelaajaura
Pääsarjaura:  2020–
Aik. seurat:  Kärpät (SML) Hermes (Mestis)
Samu Valtteri Koskenkorva (s. 11. toukokuuta 2001 Oulu) on suomalainen jääkiekkopuolustaja, joka edustaa Mestis-joukkue Kajaanin Hokkia. Hän toimii joukkueen varakapteenina.
Ura > Seuraura

Koskenkorva on Oulun Kärppien kasvatti. Hän pelasi juniorina myös Kiekko-Laserissa, josta Koskenkorva palasi takaisin Kärppiin C-juniorikaudella 2015–2016. Kaudella 2016–2017 hän toimi joukkueensa kapteenina. Koskenkorva jakoi tehoilla 8+18=26 koko C-nuorten SM-karsintojen puolustajien pistepörssin voiton TPS:n Nikolas Ketosen kanssa. Hän voitti kauden päätteeksi C-nuorten SM-hopeaa ja Koskenkorva valittiin sarjan tähdistökentälliseen. Kaudella 2017–2018 hän toimi Kärppien B-nuorten varakapteenina. Koskenkorva voitti B-nuorten SM-pronssia. Hän pelasi osan kaudestaan myös A-nuorissa, jossa Koskenkorva voitti hopeaa. Kauden 2018–2019 päätteeksi hän voitti A-nuorten Suomen-mestaruuden. Kaudella 2019–2020 Koskenkorva edusti Kärppiä myös Junior Club World Cupissa, joka päättyi pronssiin.
Kaudella 2020–2021 Koskenkorva nousi Kärppien U20-joukkueen kapteeniksi. Hän jakoi pudotuspeleissä joukkueen sisäisen tehotilaston voiton Joona Mourujärven kanssa lukemalla +6. Koskenkorva debytoi kauden aikana myös SM-liigassa. Hän pelasi ensimmäisen ja kauden ainoaksi jääneen liigaottelunsa 4. marraskuuta 2020 Hämeenlinnan Pallokerhoa vastaan, kun Kärppien puolustuksesta oli sivussa Shaun Heshka ja Libor Šulák sekä alle 20-vuotiaiden maajoukkueen mukana Topi Niemelä ja Kasper Puutio. Koskenkorva merkittiin joukkueen seitsemänneksi puolustajaksi. Hän sai ottelussa jääaikaa 4.55 minuuttia.
Koskenkorva siirtyi kaudeksi 2021–2022 vuoden mittaisella sopimuksella Mestis-joukkue Kokkolan Hermekseen. Hän pelasi tulokaskautensa aikana 49 runkosarjaottelua tehopistein 1+13=14 ja kaksi playoff-ottelua ilman tehopisteitä. Koskenkorva pelasi myös neljä Suomen Cupin ottelua tehden kaksi syöttöpistettä. Toukokuussa 2022 hän teki Hermeksen kanssa vuoden mittaisen jatkosopimuksen, kuten taas toukokuussa 2023.
Koskenkorva siirtyi kaudeksi 2024–2025 vuoden mittaisella sopimuksella Mestis-joukkue Kajaanin Hokkiin. Hänet nimettiin joukkueen varakapteeniksi.
Ura > Maajoukkueura

Koskenkorva pelasi alle 18-vuotiaiden Hlinka Gretzky Cupissa vuonna 2018. Hän osallistui myös alle 18-vuotiaiden MM-leiriryhmään vuoden 2019 turnaukseen, mutta Koskenkorva putosi kuitenkin viimeisten joukossa Suomen lopullisesta kisajoukkueesta. Hän pelasi myös World U-17 Hockey Challengessa vuonna 2017. Yhteensä Koskenkorva on pelannut yhdeksän nuorten ja 45 poikien maaottelua.
Muuta

Koskenkorvan isoveli Jesse pelaa hyökkääjänä Saksan toiseksi korkeimmalla sarjatasolla DEL2-liigan EV Landshutissa. Veljesten isä Jarmo Koskenkorva pelasi hyökkääjänä alemmilla sarjatasoilla ja heidän setänsä Kimmo Koskenkorva pelasi omalla urallaan pudotuspelit mukaan lukien yhteensä 694 SM-liigaottelua sekä kaksi kautta Ruotsissa.
Samu Koskenkorva valmistui ylioppilaaksi Kastellin urheilulukiosta syksyllä 2020.
Mtwara

| Mtwara |
| --- | --- |
 Mtwaran keskustaa
 Mtwara
 Koordinaatit: 10°16′25″S, 40°10′58″E 
Valtio:   Tansania
Alue:  Mtwaran alue
Piirikunta:  Mtwara Urban
Väkiluku (2012):  108 299
 – Väestötiheys:  637,4 as./km²
Aikavyöhyke:  UTC+3
 
 www.mtwara.go.tz 
Infobox OKVirheellinen NIMI-arvo: 
Mtwara on kaupunki Tansaniassa, Intian valtameren rannikolla, lähellä Mosambikin rajaa. Mtwara on samannimisen piirikunnan hallinnollinen keskus ja Mtwaran alueen pääkaupunki. Vuonna 2012 sen asukasluku oli 108 299.
Historia

Mtwaran aluetta asuttivat paikalliset asukkaat noin 800-luvulle saakka, jolloin alue alkoi saada vaikutteita arabeilta, jotka kävivät kauppaa Itä-Afrikassa. Mtwaran historiaan liittyy kiinteästi Mikindanin kylä, joka sijaitsee noin 10 kilometriä Mtwarasta länteen, kuitenkin kuuluen nykyisin hallinnollisena osana Mtwaran kaupunkiin. Mikindanin kylä on ollut satamapaikkana eteläisen Tansanian kaupan keskus ennen kolonialismin aikakautta. Kylän vanhimmat haudat ja moskeijat ovat peräisin 1600-luvulta, sulttaani Seyyid Saidin hallintokaudelta.
1800-luvun lopulla, Saksan Itä-Afrikan hallintokaudella alueen luonnonvarojen, kuten kumin, sisalagaven, kookoksen ja öljysiementen tuotanto kasvoi. Saksalaiset rakensivat Mikindaniin muun muassa linnoituksen, orjamarketin, vankilan ja sataman.
Brittiläiset saivat alueen hallintaansa Ensimmäisen maailmansodan jälkeen. Tämän seurauksena alueen intialaisväestön osuus lisääntyi merkittävästi. Mikindani säilytti tärkeän aseman hallinnon ja kaupan keskuksena vuoteen 1947 saakka, jolloin brittihallinto päätti laadittuaan suunnitelman (englanniksi Tanganyika groundnut scheme) maapähkinän suurtuotannosta alueella, ryhtyä rakentamaan nykyisen Mtwaran syvävesisatamaa. Sataman ollessa kaupan keskus alkoi asutus keskittyä sen läheisyyteen, jolloin alueen hallinto siirtyi Mikindanista Mtwaraan, jättäen Mikindanin kylän kehityksestä jälkeen, jolloin kylä siirtyi elinkeinoissaan takaisin kalastukseen ja maatalouteen. Maapähkinän tuotantosuunnitelman pahasti epäonnistuttua Mtwara ja sitä ympäröivät alueet ajautuivat taloudelliseen taantumaan, joka jätti monet kaupungin keskeiset toiminnot, kuten rautatieyhteyden rapistumaan.
Tanganjikan itsenäistyttyä vuonna 1961, uusi hallinto käynnisti hankkeen tieyhteyden rakentamisesta Dar es Salaamista Mtwaraan. Tieyhteyden rakentaminen on kuitenkin edelleen kesken ja Mtwara on syrjäisen sijaintinsa vuoksi jäänyt monilta osin jälkeen valtion kehityksestä. Mtwara on myös toiminut useiden poliittisten suunnitelmien testialueena, josta esimerkkinä oli sosialistisen Ujamaa-politiikan kyläkeskittämiset 1970-luvulla, joissa ihmisiä pakkosiirrettiin kylistä suurempiin asumiskeskittymiin.
Vuosina 1977 – 1992 käydyn Mosambikin sisällissodan vuoksi alueen matkailua ryhdytty kehittämään vasta viime vuosikymmeninä.
Ilmasto

Mtwara kuuluu Köppenin ilmastoluokituksessa trooppiseen savanni-ilmastoon. Intian valtameren vaikutuksesta päivä- ja yölämpötilojen ero on sisämaahan verrattuna huomattavasti pienempi sekä lämpötilojen vuodenaikaisvaihtelu vähäisempää. Sadekausi ajoittuu joulukuusta huhtikuuhun, koillistuulten tuodessa kosteaa ilmaa mereltä. Sadekauden huippu on tavallisesti tammikuussa. Päivän ylimmän lämpötilan kuukausittainen keskiarvo on korkeimmillaan joulukuussa (27 °C) ja alimmillaan heinäkuussa (23 °C).
Väestö

Mtwaran alueen suurimmat etniset ryhmät ovat makondet, makuwat ja yaot. Makondet tunnetaan taidokkaista puuta kaivertamalla luoduista veistoksistaan.
Kaupunginosat

Mtwara Urban-piirikunta jakaantuu kahteen osaan, jotka ovat Mtwara Urban ja Mikindani. Mtwara Urban jakaantuu 10 hallinnolliseen osa-alueeseen tai kaupunginosaan, jotka ovat Chikongola, Chuno, Likombe, Majengo, Railway, Shangani, Ufukoni, Vigaeni, Rahaleo ja Naliendele. Mikindani jakaantuu 5 kaupunginosaan, jotka ovat Mitengo, Mtonya, Magengeni, Kisungure ja Jangwani.
Palvelut > Koulutus

Kaupungissa sijaitsee yksi korkeakoulu, Stella Maris Mtwara University College, joka on osa St Augustine University of Tanzania-yliopistoa. Koulu perustettiin vuonna 2009 ja siellä on mahdollista opiskella muun muassa liiketaloutta, lakitiedettä, valtiotiedettä, sosiologiaa sekä kasvatustiedettä.
Palvelut > Terveydenhuolto

Kaupungissa toimii muun muassa Mtwaran alueellinen sairaala Ligula Hospital ja terveyskeskus Fajma dispensary.
Palvelut > Liikenne

Mtwaran satama on yksi Tansanian kolmesta suurimmasta rahtisatamasta. Muita tärkeitä satamakaupunkeja ovat Dar es Salaam ja Tanga. Mtwaran syvävesisatama rakennettiin vuosina 1948–1954. Sataman sekä Mtwaran ja Nachingwean välisen rautatieyhteyden rakentaminen liittyivät Tanganjikan, joka tuolloin oli brittien hallinnassa oleva Yhdistyneiden kansakuntien huoltohallintoalue, suunnitelmiin kehittää alueesta merkittävä maapähkinän tuotantoalue. Suunnitelmien epäonnistuttua rautatie ajautui käyttämättömäksi, eikä ole enää toiminnassa. Mtwaran satama on tästä huolimatta jatkanut ja kehittänyt toimintaansa nykypäivään saakka.
Mtwaran lentokenttä sijaitsee kaupungin eteläosassa. Lentokentältä liikennöi Mtwaran ja Dar es Salaamin välillä seuraavat lentoyhtiöt: Air Tanzania, Precision Air ja Tropical Air.